[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "To\u0303nis Saarts vaatab Vikerraadio pa\u0308evakommentaaris tagasi lo\u0303ppevale aastale ja toob esile kolm suuremat u\u0308llatust Eesti sisepoliitikas. Eesti sisepoliitika on hakanud oma po\u0303hisuundumustes ja\u0308rjest enam sarnanema la\u0308a\u0308nepoolsele Euroopale, ma\u0308rgib autor."}, {"text_idx": "#000005", "text": "Pole kahtlustki, et Eesti poliitikat on sellel aastal ko\u0303ige enam mo\u0303jutanud so\u0303da Ukrainas. Paradoks seisneb selles, et so\u0303da, mille eesma\u0308rgiks oli ajaratas tagasi po\u0308o\u0308rata ning ergutada sellega ka Venemaa naaberriikides vanu vastuolusid ja konflikte, on tegelikult viinud Eesti poliitika veelgi kiirema la\u0308a\u0308nestumiseni."}, {"text_idx": "#000006", "text": "Teisiso\u0303nu on Eesti sisepoliitika oma jo\u0303ujoonte, vastanduste ja po\u0303hisuundumistega selle aasta jooksul veelgi enam end lahti haakinud postsovetlikust vo\u0303i postkommunistlikust minevikutaagast ning hakanud oma po\u0303hisuundumustes ja\u0308rjest enam sarnanema la\u0308a\u0308nepoolsele Euroopale."}, {"text_idx": "#000007", "text": "Selleks, et seda protsessi paremini mo\u0303ista, vo\u0303iks vaadelda kolme suuremat u\u0308llatust sellel aastal."}, {"text_idx": "#000008", "text": "Neist esimene seisneb selles, et so\u0303da Ukrainas mitte ei su\u0308vendanud Eestis rahvuslo\u0303het, vaid pigem marginaliseeris selle. Kas meil on mo\u0303nda erakonda vo\u0303i arvestavat poliitilist ru\u0308hmitust, mis oleks Vladimir Putini so\u0303da Ukrainas o\u0303igustanud, vo\u0303i u\u0308ritanud la\u0308a\u0308ne- ja Ukrainameelsele narratiivile aktiivselt vastukaalu pakkuda? Ei ole ju."}, {"text_idx": "#000009", "text": "Ma ei va\u0308ida nagu eestlaste ning osade vene kogukonna liikmete to\u0303lgendused sellest so\u0303jast ei lahkneks. Pinge pu\u0308sib pinna all edasi, kuid igapa\u0308evapoliitikas na\u0308htavat rahvuslo\u0303het, kus n-o\u0308 eestimeelsed jo\u0303ud vastanduvad venemeelsetele meil ju sisuliselt hetkel pole."}, {"text_idx": "#000010", "text": "Samas, oli ju rahvuspo\u0303hine vastandumine pikka aega Eesti parteipoliitika peamine mootor ja konfliktipooluseid defineeriv muutuja. Rahvuslo\u0303he domineerimist, mis segatud kogukondade lahkneva geopoliitilise orientatsiooni ja erineva ajalooto\u0303lgendustega, on tihti peetud just postkommunistlike riikidele iseloomulikuks."}, {"text_idx": "#000011", "text": "Mis aga tuleb seni domineerinud rahvuslo\u0303he asemele? Sellega seoses tuleb ko\u0303nelda teisest u\u0308llatusest sellel aastal, ehk EKRE populaarsuse ja\u0308tkuvast to\u0303usust. Sel aastal na\u0308gime, kuidas EKRE toetus oli juba kevadel kindalt u\u0308le 20 protsendi ku\u0308nnise ja su\u0308gisel purustati 25 protsendi lagi."}, {"text_idx": "#000012", "text": "Mo\u0303ned liberaalsed arvamusliidrid on siiani lootnud, et EKRE esindatud parempopulism ei suuda end pikaajaliselt kehtestada. Paraku avaldavad EKRE-sugused parteid 21. sajandi poliitikale palju su\u0308gavamat ja olemuslikumat mo\u0303ju."}, {"text_idx": "#000013", "text": "Poliitikateadlased kutsuvad seda uut lo\u0303het erinevalt: liberaalsuse-konservatiivsuse vastanduseks, avatuse-suletuse konfliktiteljeks, globaliseerumise lo\u0303heks, jne. Sisu on ikkagi suures osas sama: u\u0308ks osa valijatest tunnetab, et neil on uuest, avatud ja mitmekesiste identiteetidega globaliseeruvast maailmast peamiselt vaid vo\u0303ita; teised na\u0308evad seevastu liigses avatuses ja u\u0308hiskondlikus kirjususes ohtu oma harjumuspa\u0308rastele va\u0308a\u0308rtustele, elustiilile, heaolule ja minapildile."}, {"text_idx": "#000014", "text": "\"See, et postkommunistlikus stiilis rahvuslo\u0303he on endisel kujul oma mobiliseerimisvo\u0303imet kaotamas, ongi lubanud uuel la\u0308a\u0308nelikumal avatuse-suletuse vastandusel esiplaanile to\u0303usta.\""}, {"text_idx": "#000015", "text": "See uus lo\u0303he on to\u0303usmas peamiseks ta\u0308napa\u0308eva Euroopa parteipoliitikat defineerivaks vastanduseks. EKRE to\u0303us na\u0308itab, et ka selles osas ka\u0308ib Eesti u\u0308leja\u0308a\u0308nud Euroopaga u\u0308hte jalga ega ole mingi kummaline erand kusagil kaugel perifeerias. See, et postkommunistlikus stiilis rahvuslo\u0303he on endisel kujul oma mobiliseerimisvo\u0303imet kaotamas, ongi lubanud uuel la\u0308a\u0308nelikumal avatuse-suletuse vastandusel esiplaanile to\u0303usta."}, {"text_idx": "#000016", "text": "Teisalt ei saa mo\u0308o\u0308da vaadata faktist, et EKRE, ra\u0308a\u0308kides kiirest rahusaavutamisest Ukrainas, seab end pigem u\u0308hele poole rindejoont Kremliga, ergutades just neid vanu konflikte ja hirme, mis peaksid postkommunistlikku maailma ilmestama."}, {"text_idx": "#000017", "text": "Selle aasta viimane u\u0308llatus tuleb hoopis majandusvallast ja seisnenud selles, kui kergeka\u0308eliselt on Reformierakond hu\u0308ljanud turuliberalismi ehk po\u0303himo\u0303tted, et \"turg paneb ko\u0303ik paika\" ja \"riik on halb peremees\"."}, {"text_idx": "#000018", "text": "Isegi veel viis-kuus aastat tagasi oleks olnud mo\u0303eldamatu, et oravapartei kiidab heaks turupo\u0303himo\u0303tteid rikkuva elektri universaalteenuse, lubab riigi toetavat ja suunavat ka\u0308tt nii paljudesse u\u0308hiskonnasfa\u0308a\u0308ridesse ega pea enam kinni eelarvetasakaalust. Ometi ka\u0308ib seegi kaasas u\u0308leeuroopaliste suundumustega, kus vabaturu usku neoliberalismist liigutakse palju riigikesksemate majandusmudelite poole."}, {"text_idx": "#000019", "text": "Alguse sai see juba koroonapandeemia pa\u0308evil ning see tendents on veelgi su\u0308venenud so\u0303jast ja energiakriisis tingitud ebakindluse ajastul. Neoliberaalne, turgu fetis\u030ceeriv majanduspoliitika oli aga peamiseks suunana\u0308itajaks Ida-Euroopa postkommunistliku u\u0308lemineku perioodil 1990. ja 2000. aastatel. Seega, ka majanduspoliitika vallas oleme kaugemale liikunud varasema perioodi ortodoksiatest ning ka\u0308ime rohkem u\u0308hte jalga u\u0308leja\u0308a\u0308nud Euroopaga."}, {"text_idx": "#000020", "text": "To\u0303si, eespool kirjeldatud protsessid said juba alguse mo\u0303ni aeg tagasi, kuid paistab, et viimase aasta geopoliitilised vapustused on neile nu\u0308u\u0308d veelgi tugeva kiirenduse andnud. No\u0303nda seisnebki paradoks selles, et so\u0303da, mis pidi postkommunistlikku minevikupa\u0308randit oma konfliktide ja suundumustega tugevdama, viis hoopis selle veelgi kiirema ha\u0308a\u0308bumiseni ja Ida-Euroopa la\u0308henemiseni vanale la\u0308a\u0308nele."}, {"text_idx": "#000022", "text": "ERR.ee vo\u0303tab arvamusartikleid ja lugejakirju vastu aadressil [email protected]. O\u0303igus otsustada artikli vo\u0303i lugejakirja avaldamise u\u0308le on toimetusel."}, {"text_idx": "#000023", "text": "Indrek Kiisler: lo\u0303petage jutt diktatuuri tulekust"}, {"text_idx": "#000024", "text": "Martin Mo\u0308lder: kas valimiste vo\u0303itjale ja\u0308a\u0308vad ja\u0308lle na\u0308pud?"}, {"text_idx": "#000026", "text": "Norstati reitingutes na\u0308dalaga suuri muutusi ei toimunud"}, {"text_idx": "#000028", "text": "Kranich: valitsuses ei kanna va\u0308iksemad koalitsioonipartnerid vastutust"}, {"text_idx": "#000029", "text": "Reitingute erisaade: EKRE toetus enam ilmselt ei lange"}, {"text_idx": "#000030", "text": "Aasta viimased reitingud: EKRE toetus langes teist kuud"}, {"text_idx": "#000032", "text": "To\u0303nis Saarts: teejuht neoliberalismija\u0308rgsesse poliitikasse"}, {"text_idx": "#000033", "text": "Katrin Pauts: algaja poliitiku na\u0308rvivapustus"}, {"text_idx": "#000034", "text": "Erakonnad saavad tuleval aasta riigilt toetust 5,2 miljonit eurot"}, {"text_idx": "#000035", "text": "Feministeerium: populistide huvi ei ole probleeme lahendada"}, {"text_idx": "#000036", "text": "Peaministri-uuring: Kallas liider, Ratta toetus to\u0303useb"}, {"text_idx": "#000037", "text": "Enn Tupp: pidage so\u0303da, aga mitte minu o\u0303ues"}, {"text_idx": "#000038", "text": "Kaarel Tarand: kes tellib tarbetut dubleerimist?"}, {"text_idx": "#000039", "text": "Madis Mu\u0308ller: intresside to\u0303stmine ja\u0308tkub kiire hinnakasvu pidurdamiseks"}, {"text_idx": "#000040", "text": "Uno Lo\u0303hmus: riigikohtu otsus tundub o\u0303iglane, aga saatan peitub detailides"}, {"text_idx": "#000042", "text": "Helen Sildna: Eesti muusika prestiiz\u030ci to\u0303stmine on meie ko\u0303igi u\u0308lesanne"}, {"text_idx": "#000044", "text": "Arsenal sai hooaja teise kaotuse"}, {"text_idx": "#000047", "text": "Zelenski: olukord rindel muutub raskemaks"}, {"text_idx": "#000049", "text": "USA o\u0303huruumis hulkuv Hiina o\u0303hupall halvendas kahe superriigi suhteid"}, {"text_idx": "#000050", "text": "IPC president ERR-ile: Eesti parasporti vo\u0303ib ees oodata tubli kasv"}, {"text_idx": "#000051", "text": "Eesti teatenaiskond vo\u0303itis suusaorienteerumise EM-il ajaloolise ho\u0303beda"}, {"text_idx": "#000052", "text": "Kristjan Ilves tuli Oberstdorfis viiendaks"}, {"text_idx": "#000054", "text": "Ta\u0308nak vo\u0303itis Otepa\u0308a\u0308 talverallil ko\u0303ik kaheksa kiiruskatset"}, {"text_idx": "#000056", "text": "Vo\u0303rumaal algas Eesti 20 ko\u0303rgeima tipu vallutamise matk"}, {"text_idx": "#000057", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]